# System of a Down

### от Уикипедия, свободната енциклопедия

System of a Down

System of a Down или Систем ъф а Даун е американска метъл група, създадена през 1995 година в Лос Анджелис, Калифорния от четирима арменци, живеещи в Америка. Стилът на групата е нестандартен, включващ както типичен хеви метъл, така и голяма доза хардкор и пънк, подплатени с индъстриал, класически хард рок и не рядко арменски фолклорни елементи, та дори някои блус забежки и джаз мотиви. Основната структура на песните се базира на тежки насечени рифове, силен бас и агресивни (често крещящи) вокали, които рязко преминават в бавни мелодични пасажи с чисти вокали и музикални хармонии. Текстовете са със силна социална и политическа насоченост, засягащи на моменти и религията, а някои от тях са посветени на родната Армения. Не рядко се срещат различни арменски национални инструменти и електрически мандолини, внедрени в части от някои песни. Музиката и лириките са дело главно на китариста Малакиан.

## [редактиране] История

Групата е основана от четирима арменци, родени и/или живеещи в Лос Анджелис, САЩ - Серж Танкиан (вокали и кийборд), Дарън Малакиан (китари и вокали), Джон Долмаян (барабани) и Шаво Одаджиан (бас китара).

Началото е поставено случайно, когато през 1993 година Серж Танкиан среща Дарън Малакиан в студио по време на записите на техните групи. Оказва се, че идеите им относно музиката, която искат да правят съвпадат напълно и така не след дълго двамата основават групата Soil. Към нея се присъединиява съученикът на Дарън от арменско часто училище Шаво Одаджиан, който първоначално заема длъжността на мениджър, а в последствие хваща баса. Празнотата на барабаните е запълнена от друг американски арменец - Анди Хачатуриан, който малко след това е заменен от Джон Долмаян. Момчетата свирят известно време в малки клубове, като в този период записват първите си три демо песни, които се радват на успех сред метъл колекционерите, като достигат дори извън границите на Америка, в Европа и Нова Зеландия. Това кара американската звукозаписна компания Columbia Records да подпише договор с групата през 1997 година. Междувременно името е сменено на System of a Down, вдъхновено от стихотворение, написано от китариста Дарън Малакиан, озаглавено "Victims of a Down". Следващата година излиза дебютният им едноименен албум "System of a Down", който получава много добри критики от метъл обществото в Щатите, а особено успешни са синглите "Sugar" и "Spiders". System of a Down привлича любопитството на слушателите с нестандартното си звучене и арменските фолклорни елемнти и ритми, съчетани с тежкия метъл саунд. На практика на музикалната сцена се появава един напълно нов стил, съчетаващ основите на много наглед несъвместими един с друг стилове - от блусарски хармонии и прочувсвени мелодии до брутални китарни рифове и ревове, присъщи за дет метъла. Прави впечатление и сериозната политическа ангажираност на песните, а албумът включва и песента "P.L.U.C.K." (абревиатура на Politically Liyng Unholy Cowardly Killers), посветена на геноцида над арменския народ, упражняван от турците в началото на миналия век. Следват многобройни турнета, най-вече като подгряваща група на Slayer и участия на фестивала Ozzfest през 1998 и 1999.

Големият си пробив System of a Down осъществява през 2001 година с издаването на вторият си албум "Toxicity", който дебютира на първата позиция в чартовете на Америка и Канада. Продажбите достигат до 4 милиона копия в целя свят и двоен платинен статус в Австралия. Стилът е също толкова безкомпромисен, наситен с тежки рифове и агресивни вокали, редувани с прочувствени мелодии и меки вокални партии по подобие на първия албум, но тук песните са с малко по-ясно дефинирана структура, а не толкова хаотични в сравнение с мнозинството от дебюта. Китаристът Малакиан също взима повече участие във вокалите. Сингълът "Chop Suey!" се превръща в най-големият им комерсиален успех до момента. С успех се увенчават и синглите "Toxicity" и "Aerials", последната съдържаща изцяло арменско аутро с арменски национални инструменти.

През ноември 2002 излиза третият албум на System of a Down - "Steal This Album!, който съдържа неиздавани песни, записани по време на сесиите по предните два албума и в по-ранните периоди на групата. Наречен е така, защото много преди издаването му повечето от песните са разпространени в Интернет. Албумът продава над 2 милиона копия и отново достига платинен статус в Австралия.

17 май 2005 е официалната дата на издаването на третия официален и четвърти по ред студиен албум на групата, озаглавен "Mezmerize", който всъщност е само първата част от замисления като двоен албум "Mezmerize/Hypnotize". Членовете на System of a Down обаче решават да издадат двата албума поотделно в период от шест месеца, за да не се струпат прекалено много песни наведнъж, което би направило по-трудно оценяването на всяка една отделна песен от слушателя. По думите на китариста, главен текстописец и композитор Дарън Малакиан песните за двата албума са избрани измежду близо 300 написани от него композиции, повечето от които никога няма да бъдат издадени. Първият сингъл от албума, появил се на пазара, е парчето "B.Y.O.B." (абревиатура на Bring Your Own Bombs), към който е заснет и видеоклип. Етническите американци не изневеряват на стила си, съчетавайки редица стилове и резки смени на темпото, но този път мелодичните пасажи са застъпени в по-голяма степен отколкото в предните два официални албума, а арменските мотиви са значително по-малко. Въпреки твърдението на членовете, че System of a Down не е политическа група текстовата насока на песните в албума отново съдържа множество протестни нотки и критики основно към политиката ("B.Y.O.B.", "Sad Statue") и културата ("Radio/Video", "Violent Pornography", "Lost in Holywood") на САЩ. Албумът, по подобие на "Toxicity", дебютира на първа позиция в американските класации, както и в много други държави и получава изключително позитивни критики и коментари от фенове и специалисти. Още в първата седмица след издаването му са продадени над 800 000 копия в целия свят.

На 22 ноември същата година излиза и "Hypnotize", малко след появяването на пилотния едноименен сингъл от албума. Втората част от проекта "Mezmerize/Hypnotize" също както предшественика си дебютира на първа позиция в американските музикални класации, с което System of a Down се превръща в първата група в историята, изкачила два свои студийни албум до първото място в рамките на една и съща година. Музиката в "Hypnotize" като цяло е по-твърда и динамична в сравнение с тази от "Mezmerize", но следваща сходна инструментална и текстова насока, придавайки своеобразна завършеност на проекта.

## [редактиране] Членове

- Серж Танкиан - вокали и кийборд
- Дарън Малакиан - китари и вокали
- Шаво Одаджиан - бас китара
- Джон Долмаян - барабани

### [редактиране] Бивши членове

- Анди Хачатуриан - барабани

## [редактиране] Дискография

- System of a Down (1998)
- Toxicity (2001)
- Steal This Album! (2002)
- Mezmerize (2005)
- Hypnotize (2005)

## [редактиране] Други песни

- "Marmalade" - Саундтрак към филма на ужасите "Strangeland", излязъл през 1998. Добавена и към японското издание на албума System of a Down , както и в сънгъла "Toxicity"
- "Storaged" - Саундтрак към анимационния филм "Heavy Metal 2000", налична и в японската версия на албума System of a Down и в сингъла "Sugar".
- "The Metro" - Саундтрак към филмите "Дракула 2000" и "Един не-тъп американски филм" ("Not Another Teen Movie"), кавър на едноименната песен на група Berlin
- "Johnny" - Налична в макси сингъла "Chop Suey!"
- "Snowblind" - Кавър на Black Sabbath, включен в трибютния албум "Nativity in Black, Vol.2: A Tribute to Black Sabbath".

### [редактиране] Демо песни

- "Temper"
- "Honey"
- "Friik"
- "Forever"
- "Dam"

## [редактиране] Видеоклипове

- "Sugar" (1998), от албума "System of a Down"
- "Spiders" (1999), от албума "System of a Down"
- "War?" (2000), от албума "System of a Down"
- "Chop Suey!" (2001), от албума "Toxicity"
- "Aerials" (2002), от албума "Toxicity"
- "Toxicity" (2002), от албума "Toxicity"
- "Boom!" (2003), от албума "Steal This Album"
- "B.Y.O.B." (2005), от албума "Mezmerize"
- "Question!" (2005), от албума "Mezmerize"
- "Hypnotize" (2005), от албума "Hypnotize"
- "Lonely Day" (2006), от албума "Hypnotize"

## [редактиране] Външни препратки

- Официален сайт на System of a Down
- Сайт на System of a Down с много информация и мултимедия
- System of a Down Online, фен-сайт
- Немски фен-сайт
- Статия за System of a Down в laut.de
- System of a Down Форум
- Руски фен сайт
- System of a Down Lyrics
- SYSTEM-THEBEST

Взето от „http://bg.wikipedia.org../../../s/y/s/System_of_a_Down_7ea2.html“.

Категории: Музикални групи | Американски музикални групи | Метъл групи

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Eesti
- Euskara
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- Latina
- Lietuvių
- Македонски
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Svenska
- Türkçe
- O'zbek
- 中文